[{"text_idx": "#000005", "text": "Tuir Direto\u0301ra Fokupers hateten, semina\u0301riu ida ne\u2019e parte konkluzaun Inseramentu husi projetu Reforsa Hamutuk ne\u2019ebe\u0301 hala\u2019o ona iha durante tinan tolu nia laran (3)."}, {"text_idx": "#000007", "text": "Ita hanoin sustentabilidade husi projetu ida ne\u2019e mak kria sai hanesan pakote, ida mo\u0301s husi atividade projetu nia ne\u2019ebe\u0301 mak halao oinsa atu liga ba feto sobrevivente sira ho tan parseria save sira, inklui governu ho setor privadu no organizasaun sosiedade sivi\u0301l sira ne\u2019ebe\u0301 servisu iha a\u0301rea relevante sira, karik ba iha governu sira mo\u0301s bele konsidera atividade importante, sira iha planu ba iha seto\u0301r privadu sira, hanesan iha ne\u2019e, liga sira ho loja ne\u2019ebe iha supermerkadu lider nian, oinsa hatama sira nia produtu iha organizasaun sira seluk karik kapasita sira mo\u0301s bele inklui ba maluk feto sobrevivente iha sira nian programa."}, {"text_idx": "#000008", "text": "Primeiru ita tenke asegura duni katak se mak sai benefisia\u0301riu ba projetu ida ne\u2019e, entaun ita bele hatene depois progresu sira ne\u2019ebe\u0301 iha ita bele hare direita tamba dalaruma kahur deit, ita la bele hatene ninian progresu, ne\u2019ebe\u0301 hatama ba disiona\u0301riu sira mo\u0301s hatene mak ida ne\u2019ebe\u0301 mak di\u2019ak liu.\u201d Nia sublin\u0303a."}, {"text_idx": "#000010", "text": "Entretantu ne\u2019e Ofisial husi programa delegasaun ba uniaun europeia Carla da Silva informa katak , Projetu Reforsa Hamutuk koko atu impodera ekonomia ho sosi\u0300al no mos feto sobrevivente sira."}, {"text_idx": "#000012", "text": "Rezultadu prinsipa\u0301l husi projetu uniaun Europeia mak , iha feto rihun ida atus tolu (1.300) mai husi munisi\u0301piu hitu (7) ho kapasidade finanseiru forti tebes hodi bele jere sira nia moris."}, {"text_idx": "#000013", "text": "\u201cRezultadu prinsipa\u0301l ida katak projetu husi uniaun europeia kona-ba ema sira ohin tama iha projetu ida ne\u2019e, mais menus iha feto nain rihun ida atus tolu (1.300) husi munisi\u0301piu hitu (7), iha kapasidade finanseri\u0301a forti liu, iha mo\u0301s meius bele jere ba sira nia moris mesak, no sira agora hamutuk ho feto sobrevivente sira iha grupu boot liu, bele apoiu sira mo\u0301s, agora liga ho munisi\u0301piu , xefe suku hamutuk ho Autoridade tanba apoia sira .\u201d Nia afirma."}, {"text_idx": "#000014", "text": "Aleinde ne\u2019e Embaixador Uniaun Europeia Timor-Leste, Marc Frieri\u0301ch hateten\u201d Uniaun Europeia mak nu\u2019udar investido\u0301r Dahuluk iha Igualdade je\u0301neru iha mundu tomak, No ba Timor-Leste, ida ne\u2019e reflete iha asaun espesi\u0301fiku sira hanesan Inisiativa Spotlight ho Nasoins Unidos, dia\u0301logu ho Governu ho objetivu atu halo poli\u0301tika inkluziva, no projetu oioin ho sosiedade sivi\u0301l, hanesan projetu Reforsa Hamutuk ne\u2019ebe\u0301 ho susesu ami taka ohin loron, Ita hatene katak feto sobrevivente no vi\u0301tima sira husi viole\u0301nsia bazeia ba je\u0301neru, presiza servisu no estrutura apoiu, hodi fasilita rekuperasaun, no reintegrasaun sosia\u0301l no ekono\u0301miku, Ita mo\u0301s hatene katak dezigualdade ekono\u0301mika ne\u2019ebe\u0301 feto Timor oan sira hasoru, no sira nia falta independensia sai nu\u2019udar fator desizIvu ba viole\u0301nsia atu hamenus feto nia kapasidade foti desizaun, no hasa\u2019e sira nia vulnerabilidade ba viole\u0301nsia."}, {"text_idx": "#000015", "text": "Atu hata\u0301n ba nesesidade hirak ne\u2019e, projetu Reforsa Hamutuk, ne\u2019ebe\u0301 hetan apoiu husi Uniaun Europeia, hahu\u0301 iha ini\u0301siu tinan rihun rua ruanulu (2020) nian, ida ne\u2019e tradu\u0301s ami-nia kompromisu poli\u0301tiku ba igualdade je\u0301neru iha asaun pra\u0301tika ida ba feto Timor oan sira, Reforsa Hamutuk servisu maka\u2019as durante kuaze tinan tolu (3) atu promove inkluzaun sosia\u0301l no dezenvolvimentu ekono\u0301miku ba sobrevivente feto no vi\u0301tima viole\u0301nsia sira iha distritu hitu (7) : Ainaro, Baucau, Ermera, Liquica, Manufahi, Oecusse, no Dili."}, {"text_idx": "#000016", "text": "No bainhira ami to\u2019o iha ninia asaun ikus, ha\u2019u orgullu atu hateten katak Refo\u0301rsa Hamutuk fo\u0301 ona impaktu pozitivu ba feto Timor oan sira-nia moris, ho rendimentu ne\u2019ebe\u0301 aumenta, hametin rede apoiu sosial, no sira-nia konviansa ne\u2019ebe boot liutan, ohin loron ita hotu nu\u2019udar sasin sira, no auto\u0301r xave ba susesu ida ne\u2019e\u201d. Marc Frieri\u0301ch Akresenta."}, {"text_idx": "#000017", "text": "Projetu Reforsa Hamutuk hahu\u0301 iha tinan rihun rua\u2013rua nulu (2020) , maske iha momentu ne\u2019eba mosu pandemia covid-19 ne\u2019ebe afeita mundu maibe Hivos, Fokupers, AcBiit husi Reforsa Hamutuk la hapara sira nia atividade ,nafatin halo adaptasaun tuir nesesidade."}, {"text_idx": "#000018", "text": "\u201cHori bainhira projetu ne\u2019e hahu\u0301 iha fulan fevereiru tinan rihun rua rua nulu (2020) ita la hatene katak iha fulan ida nia laran, pandemia globa\u0301l ida sei afeta mundu no Timor-Leste , no sei muda ita nia moris ,ho ita nia planu sira, nune\u2019e Karik COVID-19 la to\u2019o iha Pa\u0301skua tinan kotuk, inundasaun boot akontese iha Dili, aproveita liu tan ita-nia moris loron loron, maibe\u0301 grasia ba dedikasaun no fleksibilidade husi ami nia parseiru Hivos, AcBit no Fokupers, Reforsa Hamutuk la hapara Atividade , sira halo tuir no adaptasaun tuir nesesidade, saida mak estraga ita, halo ita forte liu, ba Inkluzaun ekono\u0301mika sai fato\u0301r kri\u0301tiku ida iha promosaun inkluzaun sosia\u0301l."}, {"text_idx": "#000019", "text": "No ha\u2019u sente orgullu hodi dehan katak ohin, kuaze feto \u2018 rihun ida atus tolu (1.300) , iha distritu hitu ne\u2019e iha sentimentu seguransa nian ne\u2019ebe\u0301 aas liu, no iha kapasidade ne\u2019ebe\u0301 diak liu atu uza rekursu sira ne\u2019ebe\u0301 limitadu, no halo planu ba futuru,fato\u0301r hirak ne\u2019e kontribui ba hakbiit maka\u2019as liu tan, no hala\u2019o pape\u0301l importante ida iha promosaun reintegrasaun ba sobrevivente, no vi\u0301tima viole\u0301nsia, aleinde ne\u2019e, atividade sira kona-ba kriasaun empreza no rendimentu sai hanesan a\u0301rea importante ida atu harii komunidade no solidariedade entre feto sobrevivente sira no vi\u0301tima viole\u0301nsia nian."}, {"text_idx": "#000020", "text": "Tanba ne\u2019e mak saida Reforsa Hamutuk halo iha tinan hirak ikus ne\u2019e, importante tebes ba feto Timor oan sira ne\u2019ebe\u0301 vulnera\u0301vel liu, ohin loron ita selebra susesu sira \u2013 no mo\u0301s dezafiu sira husi Reforsa Hamutuk maibe\u0301 dalan ba igualdade je\u0301neru kontinua ho Uniaun Europeia sei kontinua servisu maka\u2019as atu feto Timor oan sira bele hetan asesu ba rekursu sira ne\u2019ebe\u0301 presiza, nune\u2019e mo\u0301s dezenvolve kapasidade atu forma sira-nia moris rasik, hodi hatene lolos sira-nia direitu, no partisipa ativamente iha foti desizaun, Reforsa Hamutuk atinji nia objetivu, maibe\u0301 ami sei iha dalan naruk atu atinji igualdade je\u0301neru iha Timor-Leste, maibe\u0301 realidade ida ne\u2019e bele muda, no Ita-Boot nia envolvimentu kontinua , Ita-Boot nia prezensa ohin dadeer mak indikado\u0301r forte ida ne\u2019ebe\u0301 mudansa pozitivu ba tempu naruk mai ba Timor-Leste \u201cDehan Marc Fri\u0301erich iha salaun Katedral \u2013 Dili, loron kuarta \u2013 Feira (26/10/2022)."}, {"text_idx": "#000022", "text": "Iha biban ne\u2019e Feliciana Serrao de\u0301 Jesus Carvalho nu\u2019udar feto sobrevivente no negosiante hateten \u201d Ha\u2019u nudar feto sobrevivente no negosiante micro ne\u2019ebe involve iha projetu REFORSA HAMUTUK husi Postu Administrativo Maubara Liquica, entre tinan rihun rua ualu ( 2008) to tinan rihun rua sanulu resin neen ( 2016 ) , hau servisu ona iha resturante ida naran Tia Zainne, Enin, iha Benteng Maubara, no nain ba Restaurante ema fo regula Iha tinan rihun rua sanulu resin neen ( 2016 ) , na\u2019in ba restorante entrega restorante ne\u2019e ba ha\u2019u no kolega sira seluk, ami hahu\u0301 servisu maka\u2019as hodi jere restorante ne\u2019e, maibe iha tinan rihun rua sanulu resin sia ( 2019 ) ami hasoru dezafiu ida, ne\u2019ebe ami nia restorante tenke taka, Ami laiha modal no la la\u2019o kuaze tinan rua ka tolu hanesan ne\u2019e."}, {"text_idx": "#000023", "text": "Iha tinan rihun rua-rua nulu resin ida (2021) hau ho kolega balun hetan fali fiar hodi fornese ai-han/catering ba aktividade Reforsa Hamutuk ne\u2019ebe maka halao husi Fokupers iha Benteng Maubara. Ha\u2019u hetan oportunidade nu\u2019udar partisipante iha treinamanetu kona ba Abilidade moris no mos observa treinamentu kona ba micro-empreza, husi oportunidade ne\u2019e ha\u2019u aprende barak, esperiensia husi feto sobrevievente balun fo ba ha\u2019u motivasaun, hodi enkoraja hau hahu loke hau nia negosiu husi orsamentu catering no lisaun bo\u2019 ot ne\u2019ebe hau simu husi treinamentu REFORSA HAMUTUK."}, {"text_idx": "#000024", "text": "Feliciana agradese ba oportunidade nego\u0301siu hodi sustenta ona nia moris."}, {"text_idx": "#000025", "text": "\u201cHusi prosesu sira ne\u2019e hotu agora hau bele kontinua fa\u2019an ha\u2019u nia produtu sira hanesan, kripik sate, jus, no aifuan lokal sira. Ha\u2019u bele partisipa iha atividade Bazar REFORSA HAMUTUK no mos bele envolve ha\u2019u nia oan, subrinha sira atu servisu iha Restorante Tia Zainner , liu husi oportunidade ida ne\u2019e ha\u2019u hakarak agradese ba senhor ho seno\u0301ra sira hotu ne\u2019ebe\u0301 maka envolve ona ha\u2019u, mai iha fatin ida ne\u2019e, no mo\u0301s hakarak hato\u2019o ha\u2019u nia esperansa no desejo ba apoiu tomak mai ami feto sobrevivente no feto negosiante sira iha ami nia nego\u0301siu ne\u2019ebe\u0301 ami hala\u2019o loron ba loron, tanba ami barak maka hakarak tebes atu kontinua servisu hodi dezenvolve ami nia nego\u0301siu hodi sustenta ami nia moris no fami\u0301lia, maibe\u0301 ami susar atu hetan fundus, laiha abilidade atu hetan apoiu no oportunidade sira seluk, dala ida tan agradese ba oportunidade ne\u2019ebe fo\u0301 ba ha\u2019u , ha\u2019u reza ba esfo\u0301rsu hotu ne\u2019 ebe maka Senhor no Senhora sira kontinua fo\u0301 apoiu ba feto Timor-Leste tomak, espera katak feto barak bele hetan oportunidade hanesan \u201cFeliciana hakotu."}, {"text_idx": "#000031", "text": "Ministeriu Saude apela no husu asaun preventiva atu hapara kazu moras dengue iha Timor-Leste."}]